
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 14T/24/2024 2324010396 13. 06. 2024 JUDr. Simona Štanglovičová ECLI:SK:OSGA:2024:2324010396.2
TRESTNÝ ROZKAZ V MENE SLOVENSKEJ REPUBLIKY Okresný súd Galanta samosudkyňou JUDr. Simonou Štanglovičovou, v trestnej veci obvineného F. Z. a spol., pre prečin krádeže podľa § 212 odsek 1 písmeno a) Trestného zákona spolupáchateľstvom podľa § 20 Trestného zákona a iné, vydáva v Galante dňa 13.06.2024 tento rozhodol: Obvinení X) F. Z., D.. XX.XX.XXXX S. B., H. N. H. XXX, X) G. U., D.. XX.XX.XXXX S. B., H. N. H.Á. XXX, X) Ľ. U., D.. XX.XX.XXXX S. B., H. N. H. XXX, a X) M. T., D.. XX.XX.XXXX S. B., H. N. H. XXX, sa uznávajú
za vinných, že:
v presne nezistenom čase, vo večerných hodinách dňa 20.12.2022, po predchádzajúcej vzájomnej dohode, z neoploteného pozemku budovy rodinného domu na adrese H. XXX bez použitia násilia odcudzili 4 kusy hliníkových diskov kolies veľkosti R17 značky BMW s opotrebovanými letnými pneumatikami, a to takým spôsobom, že G. U. dával pozor, či ich pri skutku nikto nevidí a zatiaľ M. T., Ľ. U. a F. Z. chytili kolesá do rúk a z miesta ich odniesli, čím poškodenému V. T., D.. XX.X.XXXX, bytom H.Á. XXX spôsobili škodu krádežou vo výške 380,- EUR, a to aj napriek tomu, že Ľ. U. bol postihnutý za spáchanie priestupku proti majetku podľa § 50 odsek 1 zákona SNR Č. 372/1990 Zb. o priestupkoch v znení neskorších predpisov, a to blokovou pokutou nezaplatenou na mieste vo výške 30,- €, ktorá mu bola uložená dňa 25.11.2022, príslušníkom Obvodného oddelenia Policajného zboru Dunajská Streda, číslo bloku pokuty nezaplatenej na mieste A2200483206 a M. bol odsúdený trestným rozkazom Okresného súdu Galanta pod sp. zn. 11T/31/2022 zo dňa 09.08.2022, ktorý nadobudol právoplatnosť dňa 05.11.2022 pre prečin krádeže podľa § 212 ods. 1 písm. b) Trestného zákona, teda: obvinení F. Z., D.. XX.XX.XXXX a G. U., D.. XX.XX.XXXX spoločným konaním si prisvojili cudziu vec tým, že sa jej zmocnili a spôsobili tak malú škodu obvinený Ľ. U., D.. XX.XX.XXXX spoločným konaním si prisvojil cudziu vec tým, že sa jej zmocnil a spôsobil tak malú škodu a bol za obdobný čin v predchádzajúcich dvanástich mesiacoch postihnutý,
obvinený M. T., D.. XX.XX.XXXX spoločným konaním si prisvojil cudziu vec tým, že sa jej zmocnil a spôsobil tak malú škodu, hoci bol za taký čin v predchádzajúcich dvadsiatich štyroch mesiacoch odsúdený, č í m s p á c h a l i: obvinení F. Z.Í., D.. XX.XX.XXXX a G. U., D.. XX.XX.XXXX prečin krádeže podľa § 212 odsek 1 písmeno a) Trestného zákona spolupáchateľstvom podľa § 20 Trestného zákona, obvinený Ľ.H. U., D.. XX.XX.XXXX prečin krádeže podľa § 212 odsek 1 písmeno a), písmeno g) Trestného zákona spolupáchateľstvom podľa § 20 Trestného zákona, obvinený M. T., D.. XX.XX.XXXX prečin krádeže podľa § 212 odsek 1 písmeno a), odsek 2 písmeno b) Trestného zákona. Za to im súd
ukladá :
obvinenému F. Z., D.. XX.XX.XXXX Podľa § 212 odsek 1 Trestného zákona, s použitím § 38 odsek 2 Trestného zákona, trest odňatia slobody vo výmere 4 (štyri) mesiace. Podľa § 49 odsek 1 písmeno a) Trestného zákona výkon trestu odňatia slobody podmienečne odkladá. Podľa § 50 odsek 1 Trestného zákona určuje skúšobnú dobu na 1 (jeden) rok. Podľa § 50 odsek 2 Trestného zákona povinnosť, aby v skúšobnej dobe podľa svojich schopností nahradil škodu spôsobenú trestným činom. Obvinenému G. U., D.. XX.XX.XXXX Podľa § 212 odsek 1 Trestného zákona, s použitím § 38 odsek 2, odsek 3 Trestného zákona, § 36 písmeno l) Trestného zákona, trest odňatia slobody vo výmere 4 (štyri) mesiace. Podľa § 49 odsek 1 písmeno a) Trestného zákona výkon trestu odňatia slobody podmienečne odkladá. Podľa § 50 odsek 1 Trestného zákona určuje skúšobnú dobu na 1 (jeden) rok. Podľa § 50 odsek 2 Trestného zákona povinnosť, aby v skúšobnej dobe podľa svojich schopností nahradil škodu spôsobenú trestným činom. Obvinenému Ľ.H. U., D.. XX.XX.XXXX Podľa § 212 odsek 1 Trestného zákona, s použitím § 38 odsek 2 Trestného zákona, § 36 písmeno l) Trestného zákona, § 37 písmeno h) Trestného zákona, § 41 odsek 1 Trestného zákona a § 42 odsek 1 Trestného zákona súhrnný trest odňatia slobody vo výmere 6 (šesť) mesiacov. Podľa § 49 odsek 1 písmeno a) Trestného zákona výkon trestu odňatia slobody podmienečne odkladá. Podľa § 50 odsek 1 Trestného zákona určuje skúšobnú dobu na 18 (osemnásť) mesiacov.
Podľa § 50 odsek 2 Trestného zákona povinnosť, aby v skúšobnej dobe podľa svojich schopností nahradil škodu spôsobenú trestným činom. Podľa § 42 odsek 2 Trestného zákona súd zrušuje výrok o treste uložený trestným rozkazom Okresného súdu Galanta zo dňa 08.12.2023, sp. zn. 1T/87/2023, doručený obvinenému dňa 22.02.2024, právoplatný dňa 02.03.2023, ako aj všetky ďalšie rozhodnutia na tento výrok obsahovo nadväzujúce, ak vzhľadom na zmenu, ku ktorej došlo zrušením, stratili podklad. obvinenému M. T., D.. XX.XX.XXXX Podľa § 212 odsek 2 Trestného zákona, s použitím § 38 odsek 2 Trestného zákona, trest odňatia slobody vo výmere 6 (šesť) mesiacov. Podľa § 48 odsek 2 písmeno a) Trestného zákona obvineného na výkon trestu odňatia slobody zaraďuje do ústavu na výkon trestu s minimálnym stupňom stráženia. Obvinenému F. Z., D.. XX.XX.XXXX, obvinenému G. U., D.. XX.XX.XXXX, obvinenému Ľ. U., D.. XX.XX.XXXX a obvinenému M. T., D.. XX.XX.XXXX Podľa § 287 odsek 1 Trestného poriadku povinnosť spoločne a nerozdielne nahradiť poškodenému V. T., D.. XX.XX.XXXX, H. N. H. XXX, škodu vo výške 380,- eur . Poučenie: Proti tomuto trestnému rozkazu môžu podať odpor obvinený a osoby, ktoré sú oprávnené podať v jeho prospech odvolanie, ako aj prokurátor. Odpor sa podáva na súde, ktorý trestný rozkaz vydal (Okresný súd Galanta), a to do ôsmich dní od jeho doručenia. Proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody. Ak proti trestnému rozkazu podala oprávnená osoba v lehote odpor, samosudca rozhodne o prijatí obžaloby a nariadi vo veci hlavné pojednávanie; pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu obsiahnutými v trestnom rozkaze. Trestný rozkaz sa stane právoplatným aj vykonateľným, ak a) odpor nebol podaný, uplynutím lehoty na podanie odporu, b) odpor bol vzatý späť, dňom jeho späťvzatia, c) sa oprávnená osoba vzdala práva podať odpor a obvinený súčasne vyhlásil, že nesúhlasí, aby odpor podala v jeho prospech iná oprávnená osoba, dňom vzdania sa práva podať odpor. Ak bol odpor podaný v lehote a nebol vzatý späť, trestný rozkaz sa prednesením obžaloby prokurátorom na hlavnom pojednávaní ruší. Trestný rozkaz sa ruší a vec sa vracia do prípravného konania aj vydaním uznesenia, ktorým nadriadený súd na základe sťažnosti poriadku zrušil uznesenie samosudcu o prijatí obžaloby.

Zdroj: KAUZIS.SK – https://www.kauzis.sk/judikatura/r/ECLI:SK:OSGA:2024:2324010396.2 (dáta aktuálne k 11. 11. 2026). Záväzné je znenie zverejnené súdom.




